 

**בבית הדין הצבאי המחוזי**

**במחוז שיפוטי צפון**

בפני סגנית הנשיאה: סא"ל ענת שחר ויינברג

בעניין: התובע הצבאי (ע"י ב"כ, קמ"ש בת אל זיגמן)

**נגד**

**הנאשם: ב/XXX סמ"ר א' מ' א' (ע"י ב"כ, סגן מישל צ'רניחובסקי)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 31.12.2020 ועד יום 05.02.2022 למשך 402 ימים, בהתאם לכתב האישום המתוקן ולפרטים הנוספים.

**ניתנה היום, י' באייר התשפ"ג, 01.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 402 ימים עד להתייצבותו. החייל בחר לפנות להליך השילוב וחזר לשירות טוב ותקין כלל חוות הדעת בעניינו לימדו על כך שהחייל השתלב בהצלחה ביצע את המוטל עליו לשביעות רצון מפקדתו. המפקדת ציינה כי מדובר בחייל מצטיין. א' אף נישא במהלך שנה זו וחרף הקשיים של ניהול משק בית מלא עמד בהצלחה בכלל שנדרש עד להשלמת שירות צבאי מלא.

בית הדין מבקש להביע הערכתו הרבה לא' על הנחישות שהפגין והמסירות שהפגין לאורך כל השנה האחרונה ועד לסיום שירותו המלא. בית הדין סמוך ובטוח בהצלחתו של א' בכל אשר יבחר גם בהמשך הדרך.

**לאור השלמת הליך השילוב והשירות הצבאי אטיל על החייל עונש של נזיפה בלבד.**

בית הדין מבקש להביע הערכה רבה גם למפקדתו של החייל, סא"ל ר' ד' ח', על תמיכתה בחייל לאורך כל הדרך.

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדת החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, י' באייר התשפ"ג, 01.05.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 15.05.2023**

**חתימת המגיה: סגן שיר בן- ארמון**